Luis P (105LC97) | FEI.org
Luis P (105LC97)
Date of Birth19/05/2009
Number of starts: 54
Athlete name Chloe Reid Lars Volmer
12/05/2019 Gross Viegeln CSI4* Grand Prix Table A 160 Chloe Reid 7
11/05/2019 Gross Viegeln CSI4* Winning Round 155 Chloe Reid 24
10/05/2019 Gross Viegeln CSI4* Table A 145 Chloe Reid 21
Combination in Jumping Chloe Reid 4647 15 Die proses waarvan elke potensiële aanneem-ouer in Suid-Afrika moet kennis dra - Jou Gesin | Solidariteit WêreldJou Gesin | Solidariteit Wêreld
Tuis › Artikels › Die proses waarvan elke potensiële aanneem-ouer in Suid-Afrika moet kennis dra
Baie paartjies verlang na ʼn baba van hul eie maar word gekonfronteer met omstandighede of voortplantingskwessies. Gelukkig kan aanneming baie deur oopmaak vir mense wat hulle liefdevolle wonings met ʼn pienkvoet wil deel.
Die aannemingspad is dalk nie maklik nie, maar is die moeite werd. Hier is wat voornemende aanneem-ouers in Suid-Afrika moet weet:
Julle sal ʼn maatskaplike werker benodig
Aannemings kan slegs deur ʼn geakkrediteerde maatskaplike werker wat aannemings hanteer, geprosesseer word en alle voornemende aanneem-ouers moet gekeur word voordat hulle kan aanneem. Volgens Robyn Wolfson Vorster, ʼn aannemingsadvokaat, is die keuse van die regte maatskaplike werker ʼn baie belangrike deel van die aannemingsproses. Opsies sluit in om deur ʼn agentskap, ʼn privaat maatskaplike werker of Kinderwelsyn te werk of ʼn maatskaplike werker van die Departement van Maatskaplike Ontwikkeling te gebruik. Robyn stel voor dat jy ʼn persoonlike aanbeveling kry, indien moontlik, maar jy kan ook die Nasionale Aannemingskoalisie se webwerf gebruik om die regte maatskaplike werker of agentskap in jou provinsie te vind.
Julle sal deeglik gekeur word
Die keuringsproses is uiters omvattend en ondersoek die ouers se agtergronde, die stabiliteit van hulle verhouding, hulle leefstyl, hulle inkomste en uitgawes, en hulle algemene bereidwilligheid om aan ʼn kind ʼn tuiste te voorsien. Jou maatskaplike werker sal onderhoude met beide ouers voer (of een as dit ʼn enkel-ouer is), sowel as ʼn tuisbesoek doen. ʼn Polisie-uitklaring en sielkundige evaluering word vereis, en aanneem-ouers sal op die Seksuele Oortredingsregister nagegaan word. Aanneemouers moet 18 of ouer en Suid-Afrikaanse burgers of permanente inwoners wees. Aan die einde van die proses sal die aannemingspan die aansoek, bevindings en dokumente onder die loep neem om te bepaal of die voornemende ouers ingevolge die Kinderwet geskik is. Hierdie goedkeuring neem tussen drie tot ses maande.
Indien julle gekeur word, sal julle met ʼn kind wat beskikbaar is vir aanneming gepas word
Die voornemende ouers stel hulle voorkeure in terme van die kind wat hulle sou wou aanneem – insluitend geslag, ras en of hulle gewillig sal wees om ʼn ouer kind, ʼn verlate (in teenstelling met ʼn kind wat deur die biologiese moeder vir aanneming uitgeplaas word) kind of ʼn kind met spesiale behoeftes aan te neem. Hulle word dan gepas by ʼn kind wat beskikbaar vir aanneming verklaar is. Biologiese ouers wat besluit om hulle kind vir aanneming uit te plaas kan slegs toestemming vir aanneming onderteken nadat die baba gebore is, wat hulle dan in ʼn hof voor ʼn toesighoudende beampte moet doen.
Beide ouers het dan 60 dae waartydens hulle van besluit kan verander. In die meeste gevalle word die kind derhalwe in ʼn plek van veiligheid gehou totdat die tydperk verby is. Alhoewel dit beteken dat die aanneem-ouers nie tydens hierdie vroeë maande met hulle nuwe baba kan bind nie, beskerm dit die baba sowel as die aanneem-ouers teen verwarring en hartseer indien die biologiese ouers hulle toestemming terugtrek.
Die proses om ʼn kind met sy aanneem-ouers te pas hang af van die aannemingskriteria wat die aanneem-ouers gestel het. Dit kan so min as ʼn paar weke neem maar kan soms jare neem, veral as die ouers baie spesifiek oor ras en ouderdom is.
Julle sal moet begroot vir fooie en uitklarings
Die koste van aanneming verskil heelwat, afhangende van die verskillende organisasies wat die aanneming fasiliteer, en of die aanneming gefasiliteer word deur Kinderwelsyn, deur ʼn staatsgesubsidieerde agentskap of ʼn privaat maatskaplike werker.
Volgens Robyn moniteer die Departement van Maatskaplike Ontwikkeling die fooie wat gehef word om te verseker dit bly redelik, gelykmatig aan die diens wat gelewer is, en dat biologiese ouers uiteindelik nooit vergoed word omdat hulle hulle kind vir aanneming uitgeplaas het nie, wat as mensehandel beskou word.
Kinderwelsyn en ander agentskappe sonder winsbejag gebruik ʼn glyskaal gebaseer op wat die aanneem-ouers verdien en wysig die koste van die aanneming dienooreenkomstig. Aannemings kan derhalwe so min as ʼn paar duisend rand kos, alhoewel hulle tipies tussen R12000 en R15 000 kos (met uitsluiting van die koste van die mediese en polisie-uitklarings en fisiese ondersoek, wat gewoonlik ekstras is). Aannemings deur ʼn privaat maatskaplike werker of aannemingsorganisasie kan tot soveel as R60 000 kos, maar hierdie bedrag sluit tipies alle eksterne keuring in en dikwels ook berading en ondersteuning van die kind se biologiese moeder.
Gift of Life: http://giftovlife.com/adoption/adoption-in-south-africa/